*Jézus így válaszolt nekik: „Ne zúgolódjatok egymás között!* (Jn 6,43)

Bár zajlik a zúgolódás, Jézus nem vonul vissza pedig hát Ő az ok. A mondatból kitűnik az is, hogy a zúgolódás a hallgatóság soraiban csak egymás között zajlott, nem szembe Jézussal. A felhívás mindenkinek szól: ne zúgolódjatok. Ne zúgolódj, ha valamit nem értesz, ha Jézus kijelentése meghaladja eddigi ismereteidet, ha megfoghatatlannak tűnik. Ne zúgolódj, mert Ő tényleg a mennyből szállt le. Mert Ő valóban Isten Egyszülött Fia aki azért jött, hogy meghaljon és halálával élete hozzon.

Ő a békesség teremtő, mert halála által Isten megbékélt a világgal. A kereszthalál helyettesítő halál. Jézus meghalt azért, hogy mi, emberek élhessünk, pedig Ő volt a bűntelen és mi a bűnösök.

Ne zúgolódjatok… Jézus itt van. *Vadon Gyula*